Tyrkeren Burak Karamete har solgt ud af sine AaB-aktier. Det oplyser AaB tirsdag i en storaktionærmeddelelse. -  I henhold til §38 i Lov om kapitalmarkeder skal det hermed oplyses, at Burak Karamete ikke længere ejer mere end fem procent af aktiekapitalen i AaB A/S, oplyser klubben. Det fremgår ikke af meddelelsen, om Burak Karamete stadig har aktier i klubben, eller hvor mange procent han så eventuelt ejer nu. TV2 Nord skrev torsdag den 9. februar om, at AaB fortsat forhandler med en mulig europæisk investor. Det skete efter Mediano bragte den nordjyske fodboldstolthed i forbindelse med den tyske konsulent, Bernard Peters. Indtil videre har klubben dog ikke meldt noget til fondsbørsen, som de i en vis grad er forpligtet til, hvis der er tæt på afklaring. Direktør Thomas Bælum afdramatiserer dog situationen. - Det er en privat investor, som sandsynligvis øjner en lille kurs gevinst, men det er noget, som er sket løbende over efteråret, forklarer direktør for AaB, Thomas Bælum. Direktør Thomas Bælum sagde dengang, at det er den seneste opdatering fra fondsbørsen, som fortsat gælder: Nemlig at man er i realitetsforhandlinger, som ventes afklaring på i 1. kvartal.

Opsummering:
Salget af tyrkerens aktier falder samtidig med AaB forhandler om et opkøb af en europæisk investor.